open-index/open-wikipedia-markdown huggingface dataset:
Գրեհեմ Ալեքսանդր

**Գրեհեմ Ալեքսանդր** (.   Քովենթրի   ), շոտլանդացի ֆուտբոլիստ և ֆուտբոլային մարզիչ։ Հիմնականում խաղացել է աջ պաշտպանի կամ ետ քաշված կիսապաշտպանի դիրքում։ Ներկայումս Միլտոն Քեյնս Դոնսի գլխավոր մարզիչն է։

Ալեքսանդրը դարձել է անգլիական ֆուտբոլի պատմության մեջ երկրորդ ֆուտբոլիստը՝ Թոնի Ֆորդից հետո, ով պրոֆեսիոնալ խաղացողի կարգավիճակում 1000 խաղ է անցկացրել։ Նա Անգլիայի ֆուտբոլիստների ցանկում երրորդն է առաջնությունում ունեցած մրցելույթների քանակով, իսկ Պրեմիեր լիգայում առավել բարձր տարիքում գոլի հեղինակ դարձածների ցանկում զբաղեցնում է չորրորդ հորիզոնականը։

## Կենսագրություն
Եղել է Scunthorpe United ակումբի սաներից։ Խաղացել է նաև «Լուտոն Թաուն»-ում, «Փրեստոն Նորթ Էնդ»-ում և Բարնլիում։

Հանդես է եկել Շոտլանդիայի հավաքականում՝ չնայած այն հանգամանքին, որ ծնվել է Անգլիայում։ Ազգային հավաքականի կազմում ընդհանուր առմամբ անցկացրել է 40 հանդիպում։

2012 թվականի դեկտեմբերին նշանակվել է Ֆլիթվուդ Թաունի գլխավոր մարզիչ։ Ալեքսանդրի գլխավորությամբ թիմը 2013/14 մրցաշրջանում կարողացել  է Անգլիայի ֆուտբոլային երկրորդ լիգայից փոխադրվել առաջին լիգա։

## Մարզական նվաճումներ
### Որպես խաղացող
**Փրեստոն**-ի կազմում

* Երկրորդ դիվիզիոնի չեմպիոն. 1999–2000 թթ. մրցաշրջան

**Բարնլի**

* ֆուտբոլի լիգայի առաջնության փլեյ-օֆ փուլի եզրափակիչ խաղի մասնակից / 2009 Football League Championship play-off Final, 2009

**Անհատական ձեռքբերումներ**

* ֆուտբոլի լիգայի երկրորդ դիվիզիոնի տարվա լավագույն թիմի անդամ. 1999–2000 թթ. մրցաշրջան, ֆուտբոլի լիգայի առաջին դիվիզիոնի տարվա լավագույն թիմի անդամ. 2001–02 թթ. մրցաշրջան, ֆուտբոլի լիգայի 2004–05 մրցաշրջանի առաջնության լավագույն խաղացող

ֆուտբոլի լիգայի 2006–07 մրցաշրջանի առաջնության լավագույն խաղացող
* Scunthorpe United-ի տարվա լավագույն խաղացող. 1994
* Բարնլիի տարվա լավագույն խաղացող. 2010

### Որպես մարզիչ
**Ֆլիթվուդ Թաուն**

* Ֆուտբոլի երկրորդ լիգայի փլեյ-օֆ փուլի եզրափակիչ մրցախաղի մասնակից. 2014 թ.

**Սոլֆորդ Սիթի**

* ազգային լիգայի փլեյ-օֆ փուլի եզրափակիչ մրցախաղի մասնակից. 2019 թ.

**Անհատական ձեռքբերումներ**

* առաջին լիգայի ամսվա լավագույն մարզիչ. 2016 թ. ապրիլ, 2016 թ. նոյեմբեր
* երկրորդ լիգայի ամսվա լավագույն մարզիչ. 2014 թ. հունվար, 2019 թ. հոկտեմբեր, 2023 թ. օգոստոս

## Ծանոթագրություններ

## Արտաքին հղումներ
*UEFA stats for Euro 2008 qualifiers
*
* 
* 

Կատեգորիա:1971 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Ապրող անձինք
Կատեգորիա:Բարնլիի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Հոկտեմբերի 10 ծնունդներ
Կատեգորիա:Շոտլանդացի ֆուտբոլային մարզիչներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սկանտորպ Յունայթեդի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Տղամարդկանց ֆուտբոլի պաշտպաններ
Ջանեթ Մբուգուա

**Ջանեթ Մբուգուա** (), քենիացի մեդիա ոլորտի աշխատող, հաղորդավարուհի և դերասանուհի։ Իր կարիերայի առաջին տարում որպես լուրերի հաղորդավարուհի աշխատել է Քենիայի հեռուստատեսային ցանցում։ Նախքան մեդիա ոլորտից թոշակի անցնել նա մի քանի տարի աշխատել է «Citizen TV» հեռուստատեսությունում։ Նա Հուսեյն Մուհամեդի հետ եղել է «Քաղաքացի» լրատվականի հաղորդավարը, մասնակցել է Քենիայի Կարմիր Խաչի մարդասիրական ընկերության գործունեությանը։ Ջանեթը հետաքրքրված է կինոյով և արվեստով։ Որպես գլխավոր դերասանուհի նա խաղացել է «Ռաշ» հեռուստասերիալում։

## Վաղ տարիներ և կրթություն
Ջանեթը ծնվել է 1984 թվականի հունվարի 11-ին, Քենիայի Մոմբասա քաղաքում։ Նա ունի երկվորյակ եղբայր՝ Թիմոթի Մբուգուան։ Ջանեթը հաճախել է Բրուքհաուս ավագ դպրոցը, այնուհետև՝ Միացյալ Նահանգների միջազգային համալսարան։

Որոշ ժամանակ աշխատելուց հետո նա ընդունվել Է Մալայզիայի Լիմքոքվինգ ստեղծագործական տեխնոլոգիաների համալսարան՝ զանգվածային հաղորդակցության ոլորտում աստիճան ստանալու համար։

Նա ստացել է համաշխարհային Բիզնեսի կառավարման մագիստրոս աստիճան Նայրոբիի Շվեյցարիայի կառավարման ակադեմիայում։

## Կարիերա
2004 թվականին, 19 տարեկանում, Ջանեթ Մբուգուան սկսել է իր կարիերան «98.4 Capital FM» ռադիոկայանում։ 2009 թվականին որպես նորությունների հաղորդավար, լրագրող և պրոդյուսեր աշխատանքի է ընդունվել «e.tv» հեռուստաընկերությունում։ Մինչև վերջերս նա լրագրող է աշխատել «Citizen TV»-ում։ 2014 թվականին նա նկարահանվել է «Ռաշ» սիթքոմում, մարմնավորել է «Ռաշ» ամսագրի սեփականատեր և գլխավոր խմբագիր Պենդո Ադամայի դերը։

2017 թվականի հուլիսին Ջանեթ Մբուգուա սկսել է խորհրդակցել «The Hive» ամերիկյան կազմակերպության հետ, որը ձգտել է մեծացնել գենդերային հավասարության մասին տեղեկատվության տարածումը Քենիայում և աֆրիկյան այլ երկրներում։

2019 թվականին նա ղեկավարել և վարել է երիտասարդների վրա ազդող սոցիալ-տնտեսական և քաղաքական խնդիրներին նվիրված «Այստեղ և հիմա» հեռուստաշոուն։

## Մարդասիրական գործունեություն
Ինուա Դադա կազմակերպության միջոցով նա նպաստել է երիտասարդ կանանց իրավունքներին։ Կազմակերպությանն աջակցել է Քենիայի առաջին տիկին Մարգարեթ Քենյատան։ 2021 թվականի հոկտեմբերի 8-ին նա բացել է Ինուա Դադա կենտրոնը Նայրոբիի Կորոգոչո։ Կենտրոնն ապահովում է տեղեկատվության հասանելիություն և իրազեկում վերարտադրողական առողջության և իրավունքների մասին։

## Անձնական կյանք
Ջանեթ Մբուգուան ամուսնացած է Էդվարդ Նդիչուի հետ։ Զույգն ունի երկու որդի՝ Իթան Հուրու Նդիչուն և Մալի Նդիչուն։ 2019 թվականին Ջանեթը թողարկել է իր առաջին գիրքը՝ «Իմ առաջին անգամը»։

## Ծանոթագրություններ

Կատեգորիա:Կին հեռուստալրագրողներ
Կատեգորիա:Քենիացի լրագրողներ
Կատեգորիա:Քենիացիներ
Թխահեր հարճը

**«Թխահեր հարճը»** կամ «**Հարճը կապույտ ֆոնին**» (), ֆրանսիացի գեղանկարիչ, ռոկոկոյի վառ ներկայացուցիչ Ֆրանսուա Բուշեի նկարներից։ Այս ստեղծագործությունը հեղինակը վրձնել է մոտավորապես 1745 թվականին։ Յուղաներկով կտավի չափերն են 53,5 × 64,5 սմ։

Այսօր «Թխահեր հարճը» ստեղծագործությունը պահպանվում և ցուցադրվում է Լուվրում (Փարիզ, Ֆրանսիա)։

## Նկարագիր
«Թխահեր հարճը» ստեղծագործությունում հեղինակը վրձնել է երիտասարդ կնոջ, որը որովայնի վրա պառկած է բարձերի և կտորեղենի մեջ։ Նա գրեթե մերկ է․ միայն մեջքի ստորին հատվածն է փակված սպիտակ կտորով։ Կնոջ դեմքի արտահայտությունը ոչ միանշանակ է․ կարելի է տեսնել և՛ շփոթմունք, որը կապված է դիտողի ներկայությամբ, և՛ իրեն միանալու հրավեր։

Նկարում պատկերված լրագրասեղանին հեղինակը դրել է իր ստորագրությունը։

## Ծանոթագրություններ

## Գրականություն
* 

Կատեգորիա:1745 նկարներ
Կատեգորիա:Լուվրի նկարներ
Կատեգորիա:Մերկ կանանց պատկերով նկարներ
Կատեգորիա:Ֆրանսուա Բուշեի նկարներ
Պրուստի երևույթ

**Պրուստի երևույթ** կամ **Պրուստի էֆեկտ**, հոտերի` մարդու մոտ հիշողություններ առաջացնելու կարողություն։ Երևույթը իր անունը ստացել է ֆրանսիացի գրող Մարսել Պրուստի () պատվին։

«Պրուստի երևույթ» արտահայտությունը ոչ պաշտոնական անվանում է և չի հանդիսանում գիտական եզրույթ։

## Եզրույթի պատմությունը
1913 թվականին Մարսել Պրուստի կողմից հրապարակված «Սվանի ուղղությամբ» վեպում, որը գրողի «Կորուսյալ ժամանակի որոնումներում» գրական ստեղծագործության առաջին մասն է, գրողը ստեղծել է գրական հերոս, որը հիշում է իր կյանքի իրադարձությունները և վերարտադրում է զուգորդական, ասոցիատիվ շղթաներ` օգտագործելով դրանց հետ կապված բույրերը։ Այս վեպը առաջին արվեստի գործը չէր, որտեղ դրա հեղինակը փորձել էր ներկայացնել հիշողության և հոտառության միջև կապը, և Պրուստը այդ առումով առաջինը չէ։ Հետագայում հիշողության մեխանիզմների ուսումնասիրությամբ զբաղվողները անվանել են հոտառության և հիշողության միջև կապը «Պրուստի երևույթ» կամ «Պրուստի էֆեկտ»։

Պրուստի մոտ հոտը տրիգգերի դերում է հանդես գալիս, որը վիզուալ պատկերների անգիտակից հիշողությունների գործընթաց է սկսում։

20-րդ դարում տարբեր գրական ժանրերի շատ գրողներ և բանաստեղծներ իրենց ստեղծագործություններում օգտագործել են Պրուստի երևույթը, հենց այդպես էլ այն դարձել է գրական տոպոս՝ հաճախ դրան անդրադարձվող թեմա։

2021 թվականի դրությամբ Պրուստի էֆեկտը կամ երևույթը չի համարվում գիտական եզրույթ, այնուամենայնիվ այն ակտիվորեն ուսումնասիրվում է նեյրոֆիզիոլոգիայում և գրականագիտության մեջ։

## Ֆիզիոլոգիական մեխանիզմ
Հիշողությունների և հոտերի միջև կապը առնչում է հիպոկամպի աշխատանքին։ Վերջինս մարդու գլխուղեղի լիմբիական համակարգի մաս է կազմում, որը մասնակցում է հիշողության ձևավորման գործընթացին։  Հոտի ընկալման և իրադարձությունները հիշելու գործընթացի հաջորդականությունը հետևյալն է.

# քթի հոտառական էպիթելի ընկալիչները մշակում են իրենց բջիջներին հասած հոտավետ նյութի մոլեկուլները,
# հոտառական լամպը կազմում է հոտի հավաքական պատկերը, 
# պրիրֆորմային կեղևը վերծանում (ճանաչում է) հոտը,
# նշաձև մարմինը ձևավորում և ստեղծում է հույզը, 
# հիպոկամպում պահպանվում է հոտի հետ կապված հիշողությունների շղթան,
# օրբիտոֆրոնտալ կեղևում տեղի է ունենում ըմբռնումը և որոշման ընդունումը, որը կապված է հոտից առաջացած հիշողության հետ։ 
Ենթադրվում է, որ Պրուստի երևույթը վերաբերում է հիմնականում մանկության իրադարձություններին և շատ ավելի վառ արտահայտված և զգացմունքային է, քան հիշողության այլ պայմանները։ Նման կարծիքը սխալ է։ Հիշողության հետ կապված հոտի ուժգնությունը նույնն է, ինչ հիշվող իրադարձությունը ուղեկցող ձայները, պատկերները և այլն, և հոտերի օգտագործումը միմյանց հետ ասոցացվող հիշողություններ առաջացնելու համար ոչնչով ավելի լավը չէ այլ մնեմոտիկ մեթոդներից։

Հոտերը կարող են հիշողության արդյունավետ խթանիչներ լինել միայն որոշակի համատեքստում։

## Ծանոթագրություններ

## Գրականություն
* 
* * 

## Արտաքին հղումներ
* 

Կատեգորիա:Գրականագիտություն
Կատեգորիա:Հիշողություն
Կատեգորիա:Հոտառություն
Կատեգորիա:Հուզական գործընթացներ
Կատեգորիա:Նեյրոֆիզիոլոգիա
Բալերինա (ֆիլմ, 2025)

«**Բալերինա**» (), ամերիկյան մարտաֆիլմ, որը նկարահանվել է Լեն Ուայզմանի կողմից, իսկ սցենարիստները Շեյա Հեթենը և Էմերալդ Ֆեննեն են, որը հիմնված է Հեթենի պատմության վրա։ Ջոն Ուիքի ֆիլմաշարի հինգերորդ ֆիլմը, սյուժեն սփին-օֆֆ է, որի իրադարձությունները տեղի են ունենում երրորդ և չորրորդ ֆիլմերի միջև և պատմում են բալերինայի և Ռունի անունով վարձկանի մասին, որին մարմնավորում է Անա դե Արմասը։ Մինչ այդ կերպարին  երրորդ ֆիլմում մարմնավորել է Յունիթի Ֆելանը։ Արտադրությունը վերահսկում է Բազիլ Իվանիկի (Ջոն Ուիքի ֆիլմաշարի գլխավոր պրոդյուսեր), Էրիկա Լիի և Չադ Ստահելսկու կողմից։ Անժելիկա Հյուսթոնը, Կիանու Ռիվզի, Յան ՄակՇեյնը և Լենս Ռեդիքը կվերադառնան նախորդ ֆիլմերից իրենց դերերին, սակայն վերջին երեքի նկարահանումները սահմանափակվում են միայն տարբեր տևողությամբ կամեոներով։

## Սյուժե
Փորձառու վարձկան և կես դրույքով պրոֆեսիոնալ բալերինան փնտրում է իր ընտանիքի մարդասպաններին։

## Դերերում
* Աննա դե Արմաս - Ռունի, բալերինա, որը վրեժխնդիր լինելով որսում է իր ընտանիքի մարդասպաններին։ Երրորդ ֆիլմում կերպարը մարմնավորվել է  Յունիթի Ֆելանը
* Անժելիկա Հյուսթոն - Տնօրեն
* Գաբրիել Բըրն
* Նորման Ռիդուս
* Կատալինա Սանդինո Մորենո
* Կիանու Ռիվզ - Ջոն Ուիք (ընդլայնված կամեո), պրոֆեսիոնալ մարդասպան և աշխարհի ամենավտանգավոր մարդասպաններից մեկը՝ «Բաբա Յագա» մականունով։
* Յան ՄակՇեյն - Ուինսթոն Սքոթ (կամեո)։ Continental հյուրանոցի խորհրդավոր սեփականատերը։
* Լենս Ռեդիք - Խարոն (կամեո)։ Նյու Յորքի Continental հյուրանոցի սպասավորը։ «Բալերինան» Ռեդիկի վերջին հայտնվելն է Խարոնի դերում և նրա վերջին նկարահանումներից մեկը։

## Արտադրություն
2018 թվականի հոկտեմբերին հայտնի է դարձել, որ Lionsgate Films-ը պետք է մշակի «Բալերինա» մարտաֆիլմը, որի սցենարը գրել է Շեյ Հեթենը։ Ֆիլմը լինելու է Ջոն Ուիքի ֆիլմաշարի մաս։ 2019 թվականի հոկտեմբերին Լեն Ուայզմանը նշանակվել է ֆիլմի ռեժիսոր։ 2021 թվականի հոկտեմբերին Աննա դե Արմասը բանակցություններ է սկսել գլխավոր դերում նկարահանումներին մասնակցելու համար։ 2022 թվականի նոյեմբերի 8-ին հայտնի է դարձել, որ Յան ՄակՇեյնը և Կիանու Ռիվզը նույնպես կնկարահանվեն ֆիլմում։ Անժելիկա Հյուսթոնը, Լենս Ռեդիքը, Գաբրիել Բիրնը, Նորման Ռիդուսը և Կատալինա Սանդինո Մորենոն ավելի ուշ միացել են դերասանական կազմին։ Հետագայում պարզվել է, որ Ռիվզը, Մաքշեյնը և Ռեդդիկը նախագծին հրավիրվել են միայն ամենավերջին պահին որպես կամեո և նրանց վերադարձը Ջոն Ուիքի ֆիլմաշարի իրենց հերոսներին ոչ թե լիարժեք է։ Միևնույն ժամանակ պարզվել է, որ Ռեդիկի տեսարանը նկարահանվել է մեկ օրում, մինչդեռ Ռիվզը կատարել է ոչ թե կարճ՝ այլ ընդլայնված կամեո և նկարահանման հրապարակում մնացել է մոտ մեկ շաբաթ։

Նկարահանումները սկսվել են 2022 թվականի նոյեմբերի 7-ին Պրահայում։

## Վարձույթ
Ֆիլմի ցուցադրությունը նախատեսված է 2024 թվականի հունիսի 7-ին։

## Ծանոթագրություններ

Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Լեն Ուայզմանի ֆիլմեր
Կատեգորիա:2025 ֆիլմեր
Կատեգորիա:Ամերիկյան ֆիլմեր վրեժի մասին
Մթավարի արխի

**Մթավարի արխի** (), վրացական մասնավոր հեռուստաընկերություն։ Ստեղծվել է 2019 թվականի օգոստոսի 17-ին, իսկ հեռարձակումն սկսել է 2019 թվականի սեպտեմբերի 9-ից։ Հեռուստաընկերության գործադիր տնօրենը Նիկա Գվարամիան է։ Հեռուստաընկերության բաժնետոմսերի 40 %-ը պատկանում է Զազա Օքուաշվիլիին, իսկ Նիկա Գվարամիային պատկանում է 12 %-ը։ Հեռուստաընկերության աշխատակիցների մեծ մասը Ռուսթավի 2 հեռուստաալիքի նախկին աշխատակիցներն են։

Համարվում է Վրաստանի գլխավոր ընդդիմադիր հեռուստաընկերությունը։

Հեռուստաընկերությունը հեռարձակվում է Վրաստանի ողջ տարածքում, ինչպես անալոգային տարբերակով, այնպես էլ՝ արբանյակային` մալուխային օպերատորների և IP հեռուստացույցների միջոցով։

2023 թվականին Վրաստանի խորհրդարանը մեկ ամսով դադարեցրել էր ընդդիմադիր Մթավարի արխիի, TV Pirveli-ի և Ֆորմուլա TV-ի 6 լրագրողների հավատարմագրումը, ինչն արժանացել էր իրավապաշտպան կազմակերպությունների քննադատությանը։ Խորհրդարանի խոսնակ Շալվա Պապուաշվիլին հերքել էր այն պնդումները, թե կասեցումը կապված է եղել լրագրողների քննադատական հարցերի հետ՝ արգելքը բացատրելով լրագրողների կողմից խորհրդարանի պատգամավորների վրա «ճնշմամբ»։

## Ծանոթագրություններ

## Արտաքին հղումներ
* Հեռուստաընկերության պաշտոնական կայք էջը
* 
* 
* 

Կատեգորիա:2019 հիմնադրված մեդիա ընկերություններ
Կատեգորիա:Վրաստանի հեռուստաընկերություններ
Կատեգորիա:Վրացալեզու հեռուստաալիքներ
Արսեն Երեմյան

**Արսեն Լևոնի Երեմյան** (), վիրահայ խորհրդային բանասեր, բանաստեղծ, արձակագիր, լրագրող, խմբագիր։ Վրաստանի վաստակավոր լրագրող։

## Կենսագրություն
Արսեն Երեմյանը բնիկ թբիլիսցի է, ծնվել և ողջ կյանքն ապրել է Երուսաղեմի փողոցի թիվ 1 տանը։

Միջնակարգ կրթությունը ստացել է Թբիլիսիի թիվ 43 դպրոցում։ Ավարտել է Թբիլիսիի պետական համալսարանի բանասիրական ֆակուլտետը։ Համագործակցել է «Վեչեռնի Թբիլիսի», «Զարյա Վոստոկա» («Ազատ Վրաստան») և «Գրուզիա սպեկտր» թերթերի հետ։ Աշխատել է Վրացական ԽՍՀ կոմկուսի կենտկոմի ապարատում։

1964 թվականին Արսեն Երեմյանն ընտրվել է ԽՍՀՄ ժուռնալիստների միության անդամ, իսկ 1991 թվականից եղել է Վրաստանի ժուռնալիստների ֆեդերացիայի անդամ։

Հրատարակության հիմնադրումից մինչև իր մահը՝ 2015 թվականի օգոստոսը, նա զբաղեցրել է «Ռուսկի կլուբ» ամսագրի գլխավոր խմբագրի տեղակալի պաշտոնը։

Կյանքից հեռացել է ծանր հիվանդությունից հետո։

## Ստեղծագործական գործունեություն
Արսեն Երեմյանի բանաստեղծությունների, պատմվածքների և էսսեների ժողովածուները լույս են տեսել Թբիլիսիում և Մոսկվայում։ Դրանցից են «Հաղթանակի որոտ», «Ռոբինզոնները քաղաքում», «Բարձունք», «Մայայի տասնյոթ գարունները», «Ինքնագիր», «Կանչիր ինձ որդու նման» գրքերը։

Ամենից շատ Արսեն Երեմյանը տարված էր սպորտով, որին էլ նվիրել է իր աշխատանքի մեծ մասը։ Նա շատ է գրել ըմբիշների, ֆուտբոլիստների, շախմատիստների մասին։ Մասնավորապես, «Հաղթանակի որոտ» գիրքը դարձել է Վրաստանի բոլոր օլիմպիական չեմպիոնների մասին էսսեների ժողովածու։

Արսեն Երեմյանի «Հունիսի 22։ Իրադարձությունների ժամանակագրություն» գրքի հիմքում ընկած են հայտնի մարդկանց պատմություններն այն մասին, թե ինչպես են նրանք դիմավորել 1941 թվականի հունիսի 22-ը, այսինքն՝ Հայրենական մեծ պատերազմի սկիզբը։ Այնտեղ հավաքված են ռեժիսոր Ռեզո Չխեիձեի, բանաստեղծ Ջանսուղ Չարկվիանիի, ինչպես նաև վրացական արվեստի և սպորտի հայտնի այլ ներկայացուցիչների պատմությունները։

Արսեն Երեմյանի «Կանչիր ինձ որդու պես» գիրքը դարձել է վրաց-հայկական գրական բարեկամության ձոն։

## Մատենագիտություն
* «Ամեն ինչ դեռ առջևում է»
* «Մայայի տասնյոթ գարունները» (1980)
* «Խաղում եմ տղամարդկանց դեմ» (1984)
* «Հաղթանակի որոտ» (2002)
* «Ինքնագիր» (2007)
* «Ռոբինզոնները քաղաքում» (2009)
* «Կոթող» (2010)
* «Հունիսի 22։ Իրադարձությունների ժամանակագրություն» (2011)
* «Կանչիր ինձ որդու պես» (2013)

## Պարգևներ
* Վրաստանի վաստակավոր լրագրող
* Արտերկրի հայրենակիցների գործերի կառավարական հանձնաժողովի պատվոգիր (2008)
* Արտերկրի հայրենակիցների գործերի կառավարական հանձնաժողովի պատվոգիր (2009)

## Ծանոթագրություններ

## Արտաքին հղումներ
* Թվում էր, թե նա միշտ լինելու է 
* «Позови меня как сына» (2013)
* «22 июня. Хроника событий» (2011)
* Վիրահայոց Թեմի «Հայարտուն» կենտրոնում կայացավ Արսեն Երեմյանի «Կանչիր ինձ՝ ինչպես որդուդ» ժողովածուի շնորհանդեսը

Կատեգորիա:Խորհրդային լրագրողներ
Կատեգորիա:Խորհրդային բանաստեղծներ
Կատեգորիա:Թբիլիսի քաղաքում ծնվածներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Վիրահայ բանաստեղծներ
Կատեգորիա:Վիրահայ արձակագիրներ
Կատեգորիա:Խորհրդային բանասերներ
Կատեգորիա:Խորհրդային խմբագիրներ
Կարմիր և կապույտ աթոռ

մինի|310x310px|Աթոռի օրինակներից մեկը Տոլեդոյի Արվեստի թանգարանում
**Կարմիր և կապույտ աթոռ**, Գերիտ Ռիթվելդի 1917 թվականին նախագծած աթոռն է։ Դե ստիլ արվեստի շարժման առաջին ուսումնասիրություններից մեկն է։ Այն ներկված էր իր հստակ գույներով մինչև 1920-ական թվականների սկիզբը։ Աթոռի բազմաթիվ տարբերակներ գոյություն ունեն և պահվում են տարբեր հավաքածուներում։

## Պատմություն
Կարմիր և կապույտ աթոռը նախագծել է Գերիտ Ռիթվելդը 1917 թվականին։ Այն առանձնանում է մի քանի Ռիթվելդյան հանգույցներով։

Բնօրինակ աթոռը պատրաստված  էր հաճարենու փայտից և մինչև 1923 թվականը կարմիր, կապույտ, դեղին և սև ներկված չէր։ Դե ստիլ արվեստի շարժման անդամ և ճարտարապետ Բարտ վան դեր Լեկը տեսելով բնօրինակ մոդելը առաջարկել ավելացնել վառ գույներ։  Նա ստեղծել է ավելի նուրբ տախտակներով մոդել և ամբողջովին սև ներկել, միայն որոշ հատվածներ հիմնական գույներով, որոնք վերագրվում էին Դե ստիլ շարժմանը։ Այս գունային սխեմայի էֆեկտը ստիպեց աթոռին թվալ, թե գրեթե անհետացել է Ռիթվելդ Շրյոդեր տան սև պատերի և հատակի ֆոնին, որտեղ այն հետագայում տեղադրվեց։  Գոնավորված հատվածները կարծես լողում են, ստեղծելով գրեթե թափանցիկութկան պատրանք։ Աթոռը կարմիր և կապույտ, ներկվելուց հետո այնուհետ ներկայանում է որպես Մոնդրիանի նկարի եռաչափ փոխադրում։

Աթոռի տարբերակը Քրիստիսը աճուրդային տունը վաճառել է 2011 թվականին 10․625 եվրոյով։

## Կառուցվածք
մինի|346x346px|Գերիդ Ռիթվելդի «Կարմիր և կապույտ աթոռի» հուշարձանը Ոտրեխտում
Աթոռը պատրաստելու արհեստավորի համար նախատեսված ցուցումներում Ռիթվելդը գրել է, որ հարկավոր է տպել և աթոռի տակ ամրացնել Քրիստիան Մորգենսթերնի «Der Aesthet» բանաստեղծության հետևյալ հատվածը։

Ռիթվելդը չի թողել չափումների կամ գույների հեղինակային հստակեցումներ, և կան աթոռի մի քանի տարբերակներ։

## Հավաքածուներ
Աթոռի Ֆիլիպ Ջոնսոնի նվիրած օրինակը պահվում է Նյու Յորքի Ժամանակակից արվեստի թանգարանի մշտական հավաքածուում, իսկ օրիգինալ օրինակը ցուցադրված է Նյու Յորքի Բրուքլինի թանգարանում։ Աթոռի ևս մեկ տարբերակ  գտնվում է Ատլանտայի Բարձրագույն արվեստի թանգարանում։

Դելֆտի տեխնիկական համալսարանի ճարտարապետության ֆակուլտետում 2008 թվականի բռնկված հրդեհը ոչնչացրել է ողջ շենքը, ցուցահանդեսի մաս հանդիսացող Կարմիր և կապույտ աթոռներից մեկը փրկել են հրշեջները։

## Ծանոթագրություններ

## Արտաքին հղումներ

* 
* 
* 
* 

Կատեգորիա:1918 ստեղծագործություններ
Կատեգորիա:Աթոռներ
Կատեգորիա:Արդյունաբերական դիզայն
Կատեգորիա:Դիզայն
Կատեգորիա:Կահույք
Կատեգորիա:Մոդեռնիզմի արվեստ
Կատեգորիա:Նիդերլանդների արվեստ
Traumazine

**«Traumazine»**, ամերիկացի ռեփեր Megan Thee Stallion-ի երկրորդ ստուդիական ալբոմը, որը թողարկվել է 2022 թվականի օգոստոսի 12-ին՝ 1501 Certified և 300 Entertainment լեյբլներում։

## Ալբոմի մասին
Մինչ ալբոմը՝ թողարկվել է երեք սինգլ։ 2022 թվականի մարտի 11-ին թողարկվել է «Sweetest Pie» սինգլը՝ բրիտանացի երգչուհի Դուա Լիպայի մասնակցությամբ։ «Plan B» սինգլը թողարկվել է ապրիլի 22-ին։ Հուլիսի 21-ին ռեփեր Future-ի հետ թողարկվել է «Pressurelicious» սինգլը։ Օգոստոսի 15-ին թողարկվել է «Her» երգի տեսահոլովակը։ Դուա Լիպայից և Ֆյուչերից բացի ալբոմում նշվել են այլ արտիստներ՝ Քեյ Գլոք, Latto, Փուհ Շիսթի, Ռիկո Նեսթի, Ջենե Այքո, Լաքի Դեյե, Սո Ուալքա, Լիլ Քիքի և Բիգ Փոքի։

## Առևտրական հաջողություններ
*Traumazine* ''Billboard'' 200 հիթ-շքերթում դեբյուտը եղել է 4-րդ հորիզոնականում, վաճառվել է մոտ 63,000 օրինակ՝ դառնլով երգչուհու հինգերորդ ալբոմը, որը հայտնվել է այդ հիթ-շքերթում։ Հաջորդ շաբաթ այն իջել է զբաղեցնելով 9-րդ հորիզոնականը՝ 29000 օրինակ վաճառքով, իսկ երրորդ շաբաթում՝ 23-րդ հորիզոնականը։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Անգլալեզու ալբոմներ
Կատեգորիա:Փոփ ալբոմներ
Թոմաս Ուեդերս

**Թոմաս Ուեդերսը (****,** հայտնի է որպես **Թոմաս Ուադհաուս**), 18-րդ դարի կեսերի կրկեսային տարբեր շոուների կատարող։ Ծնվել է Յորքշիրում, Անգլիա, մոտավորապես 1730 թվականին։ Նա հիմնականում հայտնի է եղել աշխարհի ամենաերկար քթով, որը, ենթադրաբար ունեցել է 20 սմ երկարություն։

Թոմաս Ուեդերսի մասին քիչ բան է հայտնի, բացի այն, որ նա մեծ քիթ է ունեցել։ Գինեսի համաշխարհային ռեկորդները նրան շնորհել է «աշխարհի ամենամեծ քիթ» կոչումը։ Ուենդերսի  գլխի մոմե վերարտադրությունը գտնվում է Ռոբերտ Ռիփլիի «Հավատա կամ ոչ» թանգարանում։

1896 թվականին The Strand Magazine-ը հրապարակել է.

## Ծանոթագրություններ

Կատեգորիա:1730-ականների ծնունդներ
Կատեգորիա:1750-ականների մահեր
Կատեգորիա:Կրկեսի դերասաններ
Կատեգորիա:Գինեսի գրքի ռեկորդակիրներ
Բույսերի վնասատուների և հիվանդությունների զարգացման կանխատեսումներ

**Բույսերի վնասատուների և հիվանդությունների զարգացման կանխատեսումներ**, բույսերի հիվանդությունների հարուցիչների և վնասատուների երևան գալու և զարգացումների գիտական կանխատեսումներ։

## Նկարագրություն
Վնասատուների տեսակների և դրանց զուգակցությունների տարածվածության միջին մակարդակը բնորոշող բազմամյա կանխատեսումներն անհրաժեշտ են բույսերի պաշտպանության ծառայությունն ավելի կատարելագործելու և գիտական աշխատանքների պլանավորումը հիմնավորելու համար։ Կանխատեսումները կազմելիս հաշվի են առնում վնասատու միջատների ու դրանց զուգակցությունների թվաքանակն ու տարածվածությունը երկրի տարբեր գոտիներում դրանցից առավել վտանգավորների բնական օջախների բռնկման և անկման թվաքանակի պարբերականությունը, այս կամ այն վնասատուի տարածվածության և գյուղատնտեսական արտադրության զարգացման միջև կապը, տվյալ գոտում վնասատուների որոշակի տեսակի տարածվածության աստիճանը՝ կախված դրանց բնական օջախների առկայությունից և տարաբնակեցման հնարավորություններից (կուտակապահպանման տեղերը կարող են փոխվել հողի մշակման և բարելավման նոր համակարգի ներդրման կամ ցանքային մակերեսների կառուցվածքի փոփոխման հետևանքով և այլն), մշակաբույսերի ընտրասերման զարգացումն ու նոր՝ ավելի կայուն սորտերի տարածումը, բույսերի պաշտպանության մեթոդների հետագա կատարելագործման կոնկրետ ուղղությունները։ Մեկ տարվա կամ տարեշրջանի համար կանխատեսումը բնութագրում է վնասատու միջատների տեսակների սպասվող տեղաբաշխումը, պոպուլ յացիաների թվաքանակն ու դրանց վնասակարությունն առանձին շրջաններում ու գոտիներում կամ տվյալ տեսակի թվաքանակի ու փուլային բաշխվածության միջինից շեղման աստիճանը հաջորդ տարում (տարեշրջանում)։

Կատեգորիա:Բույսերի հիվանդություններ
Կատեգորիա:Բուսաբուծություն
Կատեգորիա:Գյուղատնտեսություն
Բոռա 5

**«Բոռա 5»**, հերբիցիդ։ Ազդող նյութը՝ խիզալոֆոպ։

## Առանձնահատկություններ
Թողարկվում է 50 գ/լ խտությամբ էմուլսիայի ձևով։ Կիրառվում է ճակնդեղի, սոխի, գազարի, կաղամբի, կարտոֆիլի, լոլիկի դաշտերում միամյա և բազմամյա միաշաքիլավոր մոլախոտերի ոչնչացման համար՝ սրսկումների ձևով։

## Կիրառություն
Պատրաստուկի ծախսի չափաքանակը (լ/ հա)՝ ճակնդեղի, սոխի, գազարի, կաղամբի դաշտերի համար (միամյա միաշաքիլավոր մոլախոտերի 2–4 տերև առաջացման փուլում՝ 0,8–1,0, բազմամյա միաշաքիլավոր մոլախոտերի 10–15 սմ բարձրության ժամանակ)` 2,0–3,0, կարտոֆիլի (միամյա միաշաքիլավոր մոլախոտերի 2–4 տերև առաջացման փուլում, իսկ բազմամյա միաշաքիլավորների 10–15 սմ բարձրությանյան ժամանակ)՝ 2,0–4,0, լոլիկի դաշտերում (միամյա միաշաքիլավոր մոլախոտերի 1–2 իսկական տերևառաջացման փուլում կամ սածիլումից 15–20 օր հետո)՝ 1,0–2,0։ Մշակումների առավելագույն քանակը՝ 1 անգամ։

Կատեգորիա:Գյուղատնտեսություն
Կատեգորիա:Բուսաբուծություն
Բույսերի աճման կարգավորիչներ

**Բույսերի աճման կարգավորիչներ**, օրգանիկ միացություններ, որոնք (շատ փոքր կոնցենտրացիաներով) խթանում կամ ընկճում են բույսերի աճն ու մորֆոգենեզը։

## Տեսակներ
Բույսերի աճի բնական խթանիչներից են բուսահորմոնները (աուքսիններ, գիբերելիններ, ցիտոկինիններ, էթիլեն, աբսցիզաթթու), ոչ հորմոնային բնույթի արգելակիչները (որոշ ֆենոլներ, միզաթթվի ածանցյալներ և այլն), սինթետիկներից՝ աուքսինների տիպի խթանիչները (ինդոլիլ ճարպաթթուներ, ինդոլիլ քացախաթթուներ, նավթիլ քացախաթթուներ ) և սինթետիկ արգելակիչները (մորֆակտիններ, աճադանդաղիչներ, տերևազրկողներ և այլն)։ Բույսերի աճման կարգավորիչի օգտագործումը հանգեցնում է նյութափոխանակության տեղաշարժերի, որոնք նման են արտաքին միջավայրի որոշակի պայմանների (օրվա տևողություն, ջերմաստիճան) ազդեցությամբ առաջացածներին, վերարտադրողական օրգանների առաջացման արագացման, աճի ուժեղացման կամ արգելակման և այլն։

## Կիրառություն
Գյուղատնտեսության մեջ լայնորեն օգտագործվում են բույսերի աճման սինթետիկ կարգավորիչները, օրինակ՝ ռետարդանտները (դանդաղացուցիչներ)՝ նյութեր, որոնք ընկճում են ցողունների աճը և կանխում բույսերի պառկումը (քլորխոլինքլորիդ, տուր, կամպոզան, գիդրել և այլն)։ Քլորխոլինքլորիդն օգտագործում են աշնանացան ցորենի պառկումը կանխելու, դաշտավլուկազգիների բազմամյա խոտաբույսերի սերմերի ավելացման, բամբակենու քիմիական էտման, լոլիկի սածիլների որակի և աճեցման բարելավման, խնձորենու պտղակրության սկզբի արագացման, մորենու բեղիկների աճման սահմանափակման և նրա բերքատվության բարձրացման համար։ Ավելացնելով բույսերի կենսունակության ընդհանուր պոտենցիալը՝ քլորխոլինքլորիդը բարձրացնում է կայունությունն աղերի ավելցուկի, ցածր և բարձր ջերմաստիճանների հանդեպ, նաև նպաստում բույսերի՝ հողի խոնավության խնայողի ծախսմանը։ Աշնանացան և գարնանացան ցորենի ցրտա- և երաշտակայունությունը բարձրացնող և պառկումը կանխող պատրաստուկներից է տուրը։ Էթիլեն արտադրող ռետարդանտ կամպոզանն օգտագործում են աշնանացան աշորայի, գարու, երկարակյաց վուշի, գիդրելը՝ կարտոֆիլի պալարների աճը կանխելու լոլիկի պտուղների միաժամանակյա հասունացումն ապահովելու նպատակով։ Մորֆոնոլ պատրաստուկն արագացնում է բամբակենու տուփիկների հասունացումը և դրանով կրճատում դաշտում նրա մնալու տևողությունը։ Բամբակահավաքից հետո ցանում են կերային խոտաբույսեր, որոնք նպաստում են հողի բաղադրության լավացմանը և բերքատվության բարձրացմանը։

## Տես նաև

* Աուքսիններ
* Բուսահորմոններ
* Գիբբերելիններ

Կատեգորիա:Գյուղատնտեսություն
Կատեգորիա:Բուսաբուծություն
Դոնալդ Վիրջիլ Բլուտ

**Դոնալդ Վիրջիլ Բլուտ** (), ), ամերիկացի անիմատոր և ռեժիսոր-մուլտիպլիկատոր, ստուդիայի սեփականատեր։ «Առնետների գաղտնիքը» (1982 թվական), «Մինչև երկրի ձևավորումը»  (1988 թվական), «Անաստասիա» (1997 թվական) և այլ մուլտիպլիկացիոն ֆիլմերի ռեժիսորն է։ Իր մուլտֆիլմների շարքին ուրիշ ռեժիսորներ հետագայում նկարահանել են սիքվելներ։

1979 թվականին Գարի Գոլդմանի և Ջոն Պոումրեյի հետ միասին դուրս է եկել «Ուոլթ Դիսնեյ» ընկերությունից և հիմնել է իր սեփական ստուդիան Իռլանդիայում։ Հայտնի ռեժիսորների կողքին նա իրեն համարում է Դոն Բլուտի, Թոմ Մուրի աշակերտը։

## Ֆիլմոգրություն
##### Լիամետրաժ ֆիլմեր

##### Կարճամետրաժ ֆիլմեր

##### Մուլտսերիալներ

##### Վիդեոխաղեր

##### Երաժշտական տեսահոլովակ

## Ծանոթագրություններ

## Արտաքին հղումներ
* Պաշտոնական կայք
* Անիմատորների online դպրոց
* «Չկայացած Դիսնեյ» — հոդված Դոն Բլուտի կեսանգրության մասին։

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պատկերազարդողներ
Կատեգորիա:Ամերիկացի սցենարիստներ
Ալեքսանդր Լինքոլն

**Ալեքսանդր Լինքոլն** (, ), բրիտանացի դերասան, որն առավել հայտնի է «Էմերդեյլ» հեռուստասերիալում 2019-2021 թվականներին կատաարած Ջեյմի Թեյթի և 2022 թվականին նկարահանված *«[[Կողքից ներս]]»* ռոմանտիկ դրամայում կատարած Մարկ Նյուտոնի դերով։

## Կենսագրություն
Ծնվել է 1994 թվականի հունվարի 21-ին Լոնդոնի Լամբեթ թաղամասում։ Ի սկզբանե նկարահանվել է կարճամետրաժ ֆիլմերում, եղել է նաև սցենարիստ և պրոդյուսեր։

## Կարիերա
Լինքոլնը կատարել է իր հեռուստատեսային դեբյուտը ITV1-ի «Էմերդեյլ» հեռուստասերիալում՝ 2019-ից 2021 թվականներին մարմնավորելով Ջեյմի Թեյթին։

2022 թվականին Լինքոլնը «Կողքից ներս» ֆիլմում կատարել է Մարկ Նյուտոնի դերը։

## Անձնական կյանք
Ինստագրամում Լինքոլնը բացահայտել է իր սեռական կողմնորոշումը 2023 թվականի հունվարին՝ նշելով, որ ինքը «հետերոսեքսուալ չէ»։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի անգլիացի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի անգլիացիներ
Կատեգորիա:21-րդ դարի բրիտանացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի պրոդյուսերներ
Կատեգորիա:Անգլիացի սցենարիստներ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի պրոդյուսերներ
Կատեգորիա:Բրիտանացի սցենարիստներ
Քվենտին Տարանտինոյի ֆիլմագրություն

thumb|Տարանտինոն 2015 թվականի San Diego Comic-Con International-ի ժամանակ։|alt=A photograph of Quentin Tarantino, speaking to the press.
Քվենտին Տարանտինոն ամերիկացի ռեժիսոր է, ով նկարահանել է տասը ֆիլմ։ Նա սկսել է իր կարիերան 1980-ականներին՝ նկարահանելով «Սիրո թռչունները ստրկության մեջ» ֆիլմը և «Իմ լավագույն ընկերոջ ծննդյան օրը» կարճամետրաժ ֆիլմը, որը երբեք պաշտոնապես չի թողարկվել։ Նա կրկնօրինակել է երաժիշտ Էլվիս Փրեսլիին 1988 թվականի «Ոսկե աղջիկները» սիթքոմում, իսկ 1992 թվականի «Էդդի Փրեսլի» ֆիլմում հանդես է եկել կարճ դերով։ Որպես անկախ ռեժիսոր նա թողարկել է «Կատաղի շներ» (1992) ֆիլմը, որը «Empire» ամսագրի կողմից ճանաչվել է բոլոր ժամանակների լավագույն անկախ ֆիլմ։

1994 թվականին Տարանտինոն նկարահանել է «Քրեական ընթերցվածք» նեո նուար սև հումոր ֆիլմը, որի համար նա արժանացել է Օսկար մրցանակի լավագույն օրիգինալ սցենարի համար, ինչպես նար առաջադրվել է Օսկար մրցանակի լավագույն ռեժիսորի անվանակարգում։ Նա նաև Ռոբերտ Ռոդրիգեսի «Մթնշաղից մինչև լուսաբաց» (1996) ֆիլմի սցենարի համահեղինակն է, որում նրանք նաև գործադիր պրոդյուսերներ են։ Տարանտինոյի հաջորդ ռեժիսորական աշխատանքները «Ջեքի Բրաուն» (1997) և «Սպանել Բիլին» (2003-2004) ֆիլմերն են, որոնք արժանացել են քննադատների բարձր գնահատականների։

Տարանտինոն նկարահանել է Ֆրենկ Միլլերի և Ռոդրիգեսի «Մեղքերի քաղաքը» ֆիլմի մի տեսարանը։ 2009 թվականին թողարկվել է «Անփառունակ սրիկաները» ֆիլմը, որը արժանացել է քննադատների դրական կարծիքների, ինչպես նաև առաջադրվել է Օսկար մրցանակի՝ լավագույն ռեժիսոր և լավագույն օրիգինալ սցենար անվանակարգերում։ Իր շահույթապես ամենահաջողված ֆիլմը 2012 թվականի «Ջանգոն ազատված» ֆիլմն է, որը ռեժիսորին արժանացել է ևս մեկ Օսկար մրցանակի լավագույն օրիգինալ սցենարի համար։ 2015 թվականին Տարանտինոն թողարկել է «Նողկալի ութնյակը» ֆիլմը, որի օրգինալ սցենարը առաջադրվել է Բրիտանական ակադեմիայի կինոմրցանակաբաշխության և Ոսկե գլոբուսի։ 2019 թվականին թողարկվել է «Մի անգամ Հոլիվուդում» ֆիլմը, որը առաջադրվել է Օսկար մրցանականաշխության 10 անվանակարգի։

## Ֆիլմեր
[thumb|upright|alt=A picture of Quentin Tarantino and German actress Diane Kruger smiling towards the camera|Տարանտինոն և [Դայան Քրյուգերը 2009 թվականի «Անփառունակ սրիկաները» ֆիլմի պրեմիերային։]]
[thumb|upright|alt=A picture of Quentin Tarantino and Australian actress Margot Robbie smiling towards the camera|Տարանտինոն և [Մարգո Ռոբին 2019 թվականի «Մի անգամ Հոլիվուդում» ֆիլմի պրեմիերային։]]

### Միայն սցենարի հեղինակ և/կամ պրոդյուսեր

### Միայն գործադիր պրոդյուսեր

### Դերեր ֆիլմերում և նկարահանում վավերագրական ֆիլմերում

## Հեռուստատեսություն

### Դերեր

## Տեսախաղեր
* 1996: «Սթիվեն Սփիլբերգի ռեժիսորական աթոռ» տեսախաղում որպես Ջեք Քավելլո։

## Ծանոթագրություններ

## Արտաքին հղումներ

Կատեգորիա:Քվենտին Տարանտինո
Կատեգորիա:Քվենտին Տարանտինոյի ֆիլմեր
Կատեգորիա:Ֆիլմագրություններ
Ձենով Օհան

**Ձենով Օհան**, «Սասնա ծռեր» ժողովրդական էպոսի գլխավոր հերոսներից։ Սանասարի երեք որդիներից մեկը, Մեծ Մհերի եղբայրը, Դավթի հորեղբայրը։ Օժտված էր բացառիկ հզոր ձայնով, որից և՝ նրա անվան մակդիրը։ Էպոսում, հատկապես Դավթի և Փոքր Մհերի ճյուղերում, Ձենով Օհանը հանդես է գալիս իբրև Սասնա դյուցազնական տան նահապետ, որբացած Դավթի և նրա որդի Փոքր Մհերի խնամակալը, օգնականն ու խորհրդատուն։ Որոշ պատումներում Ձենով Օհանին ամբողջապես կամ մասնակիորեն փոխարինում է Քեռի Թորոսը։ Փոխաբերական առումով Ձենով Օհան են կոչում բարձրաձայն խոսողներին։

## Տես նաև
* Սասունցի Դավիթ
* Սասնա ծռեր

Կատեգորիա:Սասնա ծռեր
Ջոյ Էնրիկես

**Ջոյ Չերիթի Էնրիկես** (, ), ամերիկացի երգչուհի և դերասան։

## Կենսագրություն և կարիերա
Ջոյ Չերիթի Էնրիկեսը ծնվել է 1978 թվականի հունիսի 6-ին (Կալիֆոռնիայի նահանգ, ԱՄՆ)։ 5 տարեկանից սկսած՝ Էնրիկեսը հաստատվել է որպես երգչուհի՝ ելույթ ունենալով իր մանկապարտեզում։

Ջոյն իր երաժշտական կարիերան սկսել է 1989 թվականին՝ հաղթելով ամերիկյան երաժշտական հեռուստաշոուում։ 2001-2003 թվականներին Էնրիկեսը խաղացել է Ջոյ Ռեյես դերը «Յոթերորդ երկինք» հեռուստասերիալի 6 էպիզոդում, իսկ 2003 թվականին՝ Մերիի դերը «Հայրիկի հետապնդումը» ֆիլմում։

2004 թվականի ապրիլի 4-ից Էնրիկեսն ամուսնացած է երաժշտական պրոդյուսեր Ռոդնի Ջերկինսի հետ, որը աշխատում էր նրա առաջնաելութային ալբոմի վրա։ Ամուսիններն ունեն չորս երեխա՝ Ռոդնիի որդին՝ Դեյվիդ Ջենքինս կրտսերը, դուստրը՝  Հևելին Ջեյ Ջենքինսը, Հաննա Ջեյ Ջենքինսը և որդին՝ Ռոյալ Դեյվիդ Ջերքինսը։

### Սինգլներ

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի փոփ երգչուհիներ
Տեներեի ծառ

**Տեներեի ծառ** (), միայնակ ակացիա (*Vachellia tortilis*), որը ժամանակին համարվում էր Երկրի ամենամեկուսացված ծառը, միակը 400 կմ շառավղով հեռավորության վրա։ Նիգերի հյուսիս-արևելքում գտնվող Սահարա անապատի Տեներե շրջանով անցնող քարավանային երթուղիների ուղենիշն էր, այնքան հայտնի, որ այն և դեպի հյուսիս գտնվող *Arbre Perdu* (Կորած ծառը) միակ ծառերն են, որոնք ցուցադրվում են 1:4000000 մասշտաբով քարտեզի վրա. Տեներեի ծառը գտնվում էր 40 մետր խորությամբ ջրհորի մոտ։ Այն կոտրվել է 1973 թվականին բեռնատարի վարորդի հարվածից հետո։

## Նախապատմություն
Տեներեի ծառը ծառերի խմբից վերջինն էր, որն աճեց, երբ անապատում կլիման ավելի չոր էր, քան այսօր։ Ծառը տասնամյակներ շարունակ միայնակ էր կանգնած։ 1938 &ndash; 1939 թվականների ձմռանը ծառի մոտ ջրհոր է փորվել և պարզվել է, որ ծառի արմատները հասել են գրունտային ջրերի մակարդակին, մակերևույթից 33 &ndash; 36 մետր (108-118 ֆուտ) ցածր։

Դաշնակցային զորքերի առաքելության հրամանատար Միշել Լեսուրը տեսել է ծառը 1939 թվականի մայիսի 21-ին․

Իր  գրքում, ֆրանսիացի էթնոլոգ և հետախույզ Անրի Լոտեն նկարագրել է իր երկու ճանապարհորդությունները դեպի Տեներեի ծառ։ Նրա առաջին այցը եղել է 1934 թվականին։ Նա նկարագրում է ծառը որպես «ակացիա՝ դեգեներատիվ բնով և հիվանդ տեսքով։ Այնուամենայնիվ, ծառն ունի գեղեցիկ կանաչ տերևներ և մի քանի դեղին ծաղիկներ»։ Նա կրկին այցելեց այն 25 տարի անց՝ 1959 թվականի նոյեմբերի 26-ին, Berliet-Ténéré առաքելությամբ, բայց պարզեց, որ այն մեծ վնաս է կրել մեքենայի հետ բախվելուց հետո։
*Նախկինում այս ծառը կանաչ էր և ծաղիկներով, հիմա գունատ, փշոտ և մերկ ծառ է։*

## Մահը և հուշարձանը
մինի|Ծառի մետաղական քանդակ (1985)
մինի|Նիամեյում գտնվող ծառի մնացորդները պահող տաղավարը
Տեներեի ծառը կոտրվել է 1973 թվականին, ըստ տեղեկությունների, հարբած բեռնատարի վարորդի կողմից։ 1973 թվականի նոյեմբերի 8-ին կոտրված ծառը տեղափոխվեց Նիգերի ազգային թանգարան՝ մայրաքաղաք Նիամեյում։

Պարզ մետաղյա քանդակ, որը ներկայացնում է ծառը, կանգնած է այնտեղ, որտեղ ծառը մի ժամանակ աճել է։

## Ժողովրդական մշակույթում
Քանդակը, որը ներկայացնում է Տեներեի ծառը և վերջինիս պատմությունը, երևում է 2006 թվականի *«Լա Գրան» եզրափակիչ* ( *Մեծ խաղը* ) ֆիլմում։ Ֆիլմում մի խումբ տուարեգ քոչվորներ Սահարայում  փորձում են էլեկտրաէներգիայի աղբյուր գտնել, որպեսզի դիտեն 2002 թվականի Ֆուտբոլի աշխարհի առաջնության եզրափակիչը Գերմանիայի և Բրազիլիայի միջև, ի վերջո օգտագործելով ծառի քանդակը որպես ժամանակավոր ալեհավաք։

2017-ին մի խումբ արվեստագետներ ստեղծեցին հսկայական, չորս հարկանի բարձր LED քանդակ, որը վերնագրված էր տ*եներեի ծառը*, որը ցուցադրվեց Burning Man-ում։ Քանդակը բաղկացած էր 25000 ձուլված տերևներից, որոնք պարունակում էին 175000 լուսադիոդ։

## Ծանոթագրություններ

Կատեգորիա:Նիգերի աշխարհագրություն
Կատեգորիա:Հայտնի ծառեր
Խորթ ընտանիք

**Խորթ ընտանիք**, ավանդական ընտանիք, որտեղ տարբեր ծնողներից երեխաներ ապրում են միասին։ Սոցիոլոգիայի ժամանակակից գրքերի հեղինակներն օգտագործում են ավելի լայն հասկացություն՝ ընտանիք, որտեղ ծնողներից գոնե մեկն արդեն երեխաներ է ունեցել նախքան տվյալ ամուսնության մեջ մտնելը, և այդ երեխաները կարող են ապրել ինչպես այս, այնպես էլ մեկ այլ ընտանիքում։ Խորթ ընտանիքի երեխաները կարող են մշտապես ապրել իրենց կենսաբանական ծնողներից մեկի հետ և այցելել մյուս կենսաբանական ծնողին, կամ կարող են ապրել հերթափոխով յուրաքանչյուր ծնողի հետ։

## Խորթ ընտանիքի տեղը հասարակության մեջ
Ինչպես Ռուսաստանում, այնպես էլ Արևմուտքում խորթ ընտանիքների թիվը աստիճանաբար ավելանում է։ Ռուսաստանում խորթ ընտանիքներում ապրող դեռահասների թիվը 1994-ից 2012 թվականներին աճել է 8%-ից մինչև 14%։ ԱՄՆ-ում մարդահամարի բյուրոն չի հավաքում համապատասխան վիճակագրություն 1990 թվականից հետո։ 13 տարեկանից ցածր 60 միլիոն ամերիկացի երեխաների կեսն ապրում է խորթ ընտանիքներում։ Գերմանիայում մինչև 18 տարեկան երեխաներ ունեցող ընտանիքների 13,6 տոկոսը խորթ ընտանիքներ են։ Մինչև 18 տարեկան երեխաների մոտ 10,9 տոկոսն ապրում է խորթ ընտանիքներում։ Այսպիսով, խորթ ընտանիքը Գերմանիայում ընտանիքի երրորդ ամենատարածված տեսակն է՝ միջուկային ընտանիքից և միայնակ ընտանիքից հետո։ Ֆրանսիայում 2006 թվականին մինչև 18 տարեկան մոտ 1,2 միլիոն երեխա, ընդհանուր 13,6 միլիոնից (կամ 8,8 տոկոսը), ապրում էին խորթ ընտանիքներում։

## Տերմինաբանություն
Խորթ ընտանիքի անդամների համար կան հատուկ տերմիններ, որոնք նշում են նրանց ընտանեկան կապերը։

* խորթ հայր - մոր ամուսին (երեխաների համար) 
* խորթ մայր - հոր կինը (երեխաների համար)
* խորթ որդի
* խորթ դուստր
* խորթ եղբայր
* խորթ քույր

## Ծանոթագրություններ

Կատեգորիա:Ընտանիք
Կատեգորիա:Ընտանեկան իրավունք
Ֆուդ կորտ

մինի|244x244փքս
**Ֆուդ կորտ,** սննդի տարածք առևտրի կենտրոնում, հյուրանոցում, օդանավակայանում, երկաթուղային կայարանում կամ որոշ դեպքերում առանձին շենքում (ֆուդ մոլ, *[[Անգլերեն|անգլ]]*.՝ food mall), որտեղ այցելուներին ծառայություններ են առաջարկում մի քանի սննդի օբյեկտներ՝ ընդհանուր սննդի սրահով։ Որոշ համալսարաններում և դպրոցներում սննդի կետերը կարող են փոխարինել սովորական սրճարաններին։

## Պատմություն
Ֆուդ կորտերի գոյությունն առաջին հերթին պայմանավորված է ծախսարդյունավետությամբ և այցելուի՝ նույն վայր այցելելիս տարբեր մթերքներ ընտրելու ունակությամբ, որն ապահովում է մշտական այցելուների մեծ քանակ։ Ֆուդի կորտերի ծախսարդյունավետությունն ապահովվում է նաև միանգամյա օգտագործման սպասքի, էժան և հեշտ խնամվող կահույքի օգտագործմամբ։

Առաջին սննդի կորտը բացվել է 1974 թվականի մարտին Նյու Ջերսիի Paramus Park առևտրի կենտրոնում։ Նախկինում, 1971 թվականին, Plymouth Meeting Mall-ում բացվել էր սննդի կետ, բայց շուտով փակվեց սննդի անբավարար տարածքի և սահմանափակ ընտրության պատճառով։

## Ֆուդկորտի հայեցակարգը
մինի|244x244փքս
Ֆուդի կորտերի գործունեության սկզբունքն այն է, որ այցելուն սնունդ և խմիչք է պատվիրում տարածքում գտնվող սննդի օբյեկտներից մեկում և պատվերը տանում իր հետ։ Հյուսիսամերիկյան և եվրոպական տիպիկ սննդի կորտերում կան արագ սննդի ցանցեր, ինչպիսիք են McDonald's-ը և Sbarro-ն։ Առաջարկվող խոհանոցի ընտրությունը տարբեր է. ավելի մեծ սննդի կորտերում կարող եք գտնել ցանկագած տեսակի սնունդ։ Շատ սննդի կորտեր ունեն մի քանի բաժիններ, որոնք վաճառում են պատրաստի ուտեստներ։

## Ֆուդ մոլ
Ձևաչափ, որը միավորում է հանրային սննդի բազմաթիվ կետեր մեկ հարկի տակ։ Սովորաբար սննդի կենտրոնը զբաղեցնում է առանձին շենք կամ մի քանի հարկ։

Ռուսաստանում առաջին սննդի կենտրոնը «Depo.Moscow» բացվել է 2019 թվականին Մոսկվայում։ 2022 թվականի նոյեմբերին Սանկտ Պետերբուրգի Վարշավայի կայարանի շենքում բացվեց Vokzal 1853 սննդի կենտրոնը։

## Ծանոթագրություններ

Կատեգորիա:Առևտրի կենտրոններ
Կատեգորիա:Հասարակական սնունդ
Կատեգորիա:Ռեստորաններ ըստ տեսակի
Կատեգորիա:Ռեստորանների տեսակներ
Սիմ Վոն Հու

**Սիմ Վոն Հու** (, , ), սինգապուրյան «Creative Technology» ընկերության հիմնադիր և ղեկավար, որը մասնագիտանում է համակարգիչների և թվային նվագարկիչների համար ապարատային ապահովման ստեղծման ոլորտում, Sound Blaster ձայնային համակարգի ստեղծող՝ անհատական համակարգիչների համար առաջին ձայնային քարտը։

## Կենսագրություն
Ծնվել է 1955 թվականին Մալայայում։ Հետագայում տեղափոխվել է Սինգապուր, որտեղ ավարտել Է Նգի Ան պոլիտեխնիկական ինստիտուտին կից էլեկտրոնային ճարտարագիտության ֆակուլտետը**։

1981 թվականի հուլիսին Հուն իր դասընկերոջ՝ Յուն Կաիվայի հետ () փոքր արհեստանոց է բացել Սինգապուրում։ Ձեռնարկությունը, որն ի սկզբանե կոչվում էր «Creative», զբաղվում էր համակարգիչների սպասարկմամբ և վերանորոգմամբ։ Համակարգիչը վերանորոգելուն զուգահեռ, Հուն զբաղվում էր իր սեփական զարգացումներով և ստեղծեց հիշողության լրացուցիչ մոդուլ այն ժամանակ հայտնի Apple II մեքենաների համար, որոնք սկսեցին մեծ պահանջարկ վայելել։

Հուի և «Creative»-ի առաջին խոշոր հաջողությունը 1986 թվականին մեկ չիպի վրա ձայնային համակարգի ստեղծումն էր՝ ժամանակակից ձայնային քարտերի նախատիպը։ Այս գյուտից առաջ անհատական համակարգիչներում ձայնային ազդանշանների համար պատասխանատու էին այսպես կոչված «PC խոսնակները», որոնք ժամանակի որոշակի պահին կարող էին միայն մեկ ձայն արձակել։ Նոր սարքը դարձել է անհատական համակարգիչների համար իր տեսակի մեջ առաջին սարքը, որն ունակ է մշակել բարդ ձայնային էֆեկտներ և երաժշտություն վերարտադրել ստերեո ռեժիմով։

1992-ին, սեփական զարգացումների հիման վրա, «Creative»-ի մասնագետները, Հուի ղեկավարությամբ, ստեղծեցին Sound Blaster 16 ձայնային քարտ, որը երկար տարիներ դարձավ անհատական համակարգիչների ձայնային համակարգերի չափանիշ։ Այսօր «Creative»-ը թողարկում է ձայնային քարտերի շարք այս ապրանքանիշի ներքո (օրինակ՝ կիսապրոֆեսիոնալ Sound Blaster Audigy կամ, որը նախատեսված է ժամանակակից համակարգչային խաղերի հետ աշխատելու համար, Sound Blaster X-Fi Fatality)։ Creative-ը մինչ օրս շարունակում է մնալ համակարգչային ձայնային քարտերի ամենամեծ արտադրողներից մեկը։

2002 թվականին՝ 45 տարեկան հասակում, Սիմ Վոն Հուն դարձավ Սինգապուրի ամենաերիտասարդ միլիարդատերը։ Նրա նվաճումները հայրենիքում նշվել են «Տարվա գործարար» երկու մրցանակներով, որոնց նա արժանացել է 1992 և 1997 թվականներին.

Մահացել է 2023 թվականի հունվարի 4-ին։

## Ծանոթագրություններ

Կատեգորիա:2023 մահեր
Կատեգորիա:Սինգապուրում ծնվածներ
Կատեգորիա:20-րդ դարի գործարարներ
Գալոն (խմիչք)

**Գալոն** (), պորտուգալական սրճային տաք խմիչք, որը պատրաստվում է էսպրեսո սրճի և փրփրեցված տաք կաթի խառնուրդից։

Պատրաստման եղանակով գալոնը նման է լատտեին։ Բարձր բաժակին ավելացվում է մեկ քառորդ տաք սուրճ և երեք քառորդ հարված կաթ։ Հնարավոր է խմիչքի պատրաստումը 1:1 հարաբերակցությամբ։ Այդ խմիչքն ունի «meia de leite» (պորտուգալերենից թարգմանվում է՝ «կես կաթ») անվանումը և մատուցվում է գավաթով։

## Տեսակներ
* Դասական գալոն։ Սուրճի և փրփրեցված կաթի հարաբերակցությունը՝ 1:4,
* «Բաց» գալոն ()։ Սուրճի մասը այս տեսակ գալոնում հասնում է մոտավորապես ամբողջ խմիչքի 1/5-ին, մնացած մասը կազմում է կաթը։
* «Մուգ» գալոն ()։ Այս բաղադրատոմսը պատրաստվում է 1/3 սուրճով և 2/3 կաթով։
* «Կես կաթ» ()։ Սուրճը և կաթը խառնվում են հավասար հարաբերակցությամբ։

Պորտուգալիայում գալոն պատրաստելու համար հիմնականում օգտագործվում է տարբեր տեսակի սուրճերի խառնուրդ։

Երբեմն գալոնը մատուցում են առանձին փաթաթված դարչինի ձողիկով, որն այս դեպքում կարող է ծառայել որպես գդալ։

## Ծանոթագրություններ

## Արտաքին հղումներ
* João Luís Vieira Leitão, Coffee: Portugal’s Other National Drink 

Կատեգորիա:Պորտուգալական խմիչքներ
Կատեգորիա:Պորտուգալական խոհանոց
Նոր տարվա վերանորոգում

**«Նոր տարվա վերանորոգում»,** ռուսական կատակերգական ֆիլմ, ռեժիսորն է Արթուր Պինխասովը։ Ֆիլմի պրեմիերան տեղի է ունեցել 2019 թվականի նոյեմբերի 7-ին։

## Սյուժե
Գեղեցկուհի Մարգոն ունի ընդամենը 24 ժամ՝ դստեր և մոր ժամանման համար բնակարանը վերանորոգելու համար։ Փորձելով լուծում գտնել՝ նա պատահաբար օգնության հաղորդագրություն է ուղարկում հեռախոսի բոլոր կոնտոկտներին։ Այդ պահից սկսած դռան զանգն անընդհատ հնչում է, և Մարգարիտայի բնակարանում մեկը մյուսի հետևից հայտնվում են հին ու նոր ընկերներ՝ ռուս պատգամավորը, հրեա ուսուցիչը, ռեստորանի հայ սեփականատերը։ Այդ ամենին գումարած հայտնվում է ամերիկացին՝ իր ամուսնության առաջարկով։

## Դերերում

## Քննադատություն
«Ռոսիյսկայա գազետա»-ից Վալերի Կիչինը հայտարարել է։Գործողությունը կատարվում է մեր օրերում, բայց այնպիսի տպավորություն է՝ կարծես նայում ես խորհրդային «Ճակատագրի հեգնանքը» կատարկեգությունը։ Տիտրերում չկա «Նվիրված է Էլդար Ռյազանովին» գրվածքը, բայց սա ակնհայտ հարգանքի տուրք է․ զգացվում է անթաքույց ցանկությունը վերադարձնելու այն ժպտուն, կենդանի, չարաճճի ոճը, ինչը բնորոշ է անցյալ ժամանակաշրջանի տիպիկ կատարկեգությանը և ամենից շատ՝ Ռյազանովի դարաշրջանի կատարկեգությանը։«Կինոաֆիշա»-ից Վերոնիկա Սկուրիխինան նշում է․Այն (ֆիլմը) նման է «Աշանից» բերված եղեևնու, որը ցուցափեղկին վատ չէր երևում, իսկ տանը չգիտես ինչու, թվում է թափթփված ու չափազանց պլաստիկե։ Իսկ եթե զարդարես, ապա կստացվի պատմությունների կույտ, որոնք մեկուկես ժամյա կատակերգության մեջ նորաթուխ ռեժիսորը փորձում է տեղավորել։ Մտքերը կարծես ճիշտ են, բայց ինչ-որ նրբանկատորեն է պետք։ Կամ մենք պարզապես հոգնել ենք «Տոնածառից»․․․

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2019 ֆիլմեր
Մամմուտի

**Մուհամմադ Կուտի Իսմայիլ Պանիպարամբիլ** ( ,. ), հնդիկ դերասան, կինոպրոդյուսեր և հեռուստահաղորդավար, ով հիմնականում հանդես է գալիս մալայալամական ֆիլմերում, բայց նաև նկարահանվել է թամիլերեն, թելուգու և հինդի լեզուներով։ Պարգևատրվել է պետական Padma Shri մրցանակով,  ազգային կինոմրցանակի եռակի, -ի հնգակի և Filmfare Awards South մրցանակի տասներեքակի դափնեկիր է։

## Կենսագրություն
Մամմուտին ծնվել է իսլամադավան ընտանիքում Կերալայի Ալեպպեյ շրջանի Չանդիրուր փոքրիկ քաղաքում և մեծացել է Կոտտայամ շրջանի Վայկոմ քաղաքի մոտ գտնվող Չեմպու գյուղում։ Հայրը՝ Իսմայիլը հողագործ էր, մայրը՝ Ֆաթիման՝ տնային տնտեսուհի։

Նրա կինոկարիերան սկսվել է **'   ֆիլմում էպիզոդիկ դերի կատարումով։ 1979 թվականին խաղացել է իր առաջին գլխավոր դերը  **' ֆիլմում, որը, սակայն այդպես էլ չի թողարկվել, և հանդիսատեսն առաջին անգամ նրան գլխավոր դերում դիտել է  **' ֆիլմում։

2009 թվականին «Լեգենդ Պալասի ռաջայի մասին» ֆիլմում խաղացել է թագավորի դերը, որը կռվում էր բրիտանական բանակի դեմ գաղութատիրության ժամանակաշրջանում, և այդ ֆիլմը կոմերցիոն հաջողություն է ունեցել

2015 թվականին թողարկվել են նրա մասնակցությամբ մի քանի ֆիլմեր, այդ թվում՝ **'  և **, որոնք երկուսն էլ կոմերցիոն հաջողություն են ունեցել։ 2017 թվականին թողարկվել են չորս ֆիլմեր՝ «Գլուխգործոց» / Masterpiece, «Պուլիկկարան Ստարաա» / Pullikkaran Staraa, «Պուտհան Պանամ» / Puthan Panam և «Մեծ հայրը», որոնցից մեկը դարձել է մալայալամական կինոյի պատմության մեջ ամենաշատ եկամուտ բերած ֆիլմերից մեկը։

## Անձնական կյանք
1979 թվականին Մամմուտին ամուսնացել է Սուլֆատիի հետ, ումից ունեցել է մեկ դուստր՝ Սուրումին և մեկ որդի Դուլկարը, ով գնացել է հոր ոտնահետքերով։

## Ֆիլմագրություն

## Ծանոթագրություններ

## Արտաքին հղումներ

* 
* 
* Actor wins a hundred hearts
* Padma Shri Awardees
*  Happy 62nd birthday Mammootty: What makes him Malayalam cinema's superstar

Կատեգորիա:1951 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասաններ այբբենական կարգով
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Սեպտեմբերի 7 ծնունդներ
Կատեգորիա:Հնդիկ սցենարիստներ
Կատեգորիա:Հնդիկ կինոռեժիսորներ
Կատեգորիա:Հեռուստատեսային պրոդյուսերներ
Կատեգորիա:Հնդիկ մոդելներ
Ռիթվելդի հանգույց

մինի|200x200փքս|Ռիթվելդի հոդերի սխեմատիկ պատկերը: Երեք դետալները ներկայացված են հիմնական գույներով՝ կարմիր, կապույտ և դեղին, որտեղ դեղին դետալը ուղղահայաց է դեպի էկրանը: Ներդրովի բութակների  տեղադրությունները ցուցադրվում են մոխրագույնով; Դեղին դետալը կապույտին միացնող ներդրովի բութակը երրորդն է և վերջինը:
**Ռիթվելդի հանգույց**,  նաև կոչվում է **դեկարտյան հանգույց,**  կահույքի արտադրության մեջ, Դեկարտի կորդինատների հարթության մեջ գտնվող դետալների միացման տեսակ։

## Նկարագրություն
Ռիթվելդի հանգույցը երեք հարթության մեջ գտնվող երեք դետալների միացման տեսակ է։ Այն Գերիտ Ռիթվելդի նախագծած Կարմիր և Կապույտ Աթոռի նշանավոր հատկանիշն է։ Գերիտ Ռիթվելդի նախագծած կահույքի մեջ այս հանգույցներից շատերը կցված էին սոսնձված փայտե ներդնովի բութակներով։ Առաջին երկու միացումները կատարվել են սոսընձվող հարթությունների ներսից՝ անցքը փորելով 1 մմ ավելի խորը, քան ներդրովի բութակի երկարությունը, բայց երրորդ կապը կատարվել է արտաքինից՝ ավելի երկար ներդրովի բութակով՝ թողնելով շրջանաձև հետք, որը պետք էր ներկել։

## Պատմություն
Ռիթվելդի հանգույցները անքակտելիորեն կապված են 20-րդ դարի սկզբի հոլանդական գեղարվեստական շարժման հետ, որը կոչվում էր Դե ստիլ (որի անդամ էր Գերիտ Ռիթվելդը), շարժում, որի նպատակները ներառում էին վերջնական պարզություն և աբստրակցիա։ Սա հանգեցրեց նրան, որ շարժման եռաչափ աշխատանքները ունեն ընդգծված ուղղահայաց և հորիզոնական գծեր, որոնք տեղակայված են չհատվող հարթություններում, դրանով իսկ թույլ տալով յուրաքանչյուր տարրի գոյություն ունենալ անկախ մյուս տարրերից և դետալին տալով տեսողականորեն չմշակված և պարզ տեսք։

## Ծանոթագրություններ

Կատեգորիա:Կահույքի արդյունաբերություն
Կատեգորիա:Կոորդինատային համակարգեր
Կատեգորիա:Մոդեռնիզմ